เรื่องร้องเรียน: กลิ่นขยะเหม็นมากๆทุกวัน ยิ่งช่วงหัวค่ำไปเหม็นมาก ฝากดูแลด้วยค่ะ
การดำเนินการของเจ้าหน้าที่: เจ้าหน้าที่ศูนย์กำจัดมูลฝอยอ่อนนุช ได้ลงพื้นที่เพื่อดำเนินการตรวจสอบพบว่ามีกลิ่นเหม็น จึงได้ปฏิบัติตามมาตรการการแก้ไขปัญหากลิ่นโดยดำเนินการพัฒนาล้างทำความสะอาดพื้นผิวถนนเป็นประจำทุกวัน พร้อมทั้งประสานบริษัทผู้รับจ้างกำจัดมูลฝอยตรวจสอบระบบป้องกันกลิ่นและปฏิบัติตามแนวทางการแก้ปัญหากลิ่นขยะอย่างเคร่งครัด ดังนี้            1.ออกหนังสือกำชับกับผู้รับจ้างกำจัดมูลฝอยแก้ไขกลิ่นขยะโดยเร่งด่วน                   2.เพิ่มจำนวนหัวฉีดระบบสเปรย์อัตโนมัติที่ติดตั้งบริเวณด้านบนประตูโดยเร่งด่วน                    3.ตรวจสอบการทำงานระบบม่านอากาศเพื่อป้องกันกลิ่นไหลออกสู่ภายนอก                   4.ตรวจสอบการทำงานระบบบำบัดกลิ่น                  5.เพิ่มความถี่ล้างทำความสะอาดพื้นที่ภายในโรงกำจัดมูลฝอย                   6.เร่งกำจัดมูลฝอยให้หมดวันต่อวันไม่ให้มีมูลฝอยตกค้าง           7.ปรับปรุงสภาพภูมิทัศน์โรงงานกำจัดมูลฝอย โดยการปลูกต้นไม้เพิ่มพื้นที่สีเขียวเพื่อใช้เป็นแนวป้องกันกลิ่น
ความเห็นของผู้แจ้ง: ขอบคุณมากค่ะ
พื้นที่: แขวงสะพานสูง เขตสะพานสูง กรุงเทพมหานคร